"Daar was 'n massiewe busongeluk in 1986 in die Huisrivierpas waar 'n spoorwegbus omgeslaan het. Dit was regtig 'n gru-ongeluk. Dan is daar natuurlik Meiringspoort. Die honderde kere wat hy oorstroom het en ons in die middernagtelike ure gebel is en gaan diens doen het, maar dit was alles oor-en-oor die moeite werd.
"Wat ek wel geleer het is dat die lewe kort is en als kan in 'n oogwink verander. Moet niks as vanselfsprekend aanvaar nie en waardeer die mense rondom jou."
Albert Nokole, 'n kollega wat meer as 20 jaar saam met Becker werk, sê Becker gaan definitief gemis word: "Ek en die Chief is deur baie in die klomp jare, maar hy was 'n goeie leier en gaan 'n groot leemte laat."